ai4bharat/Pralekha huggingface dataset:
गृह मंत्रालय
केंद्रीय गृह आणि सहकार मंत्री अमित शहा यांच्या अध्यक्षतेखाली आज तिरुवनंतपुरम येथे दक्षिण विभागीय परिषदेची 30 वी बैठक संपन्न
केंद्रीय गृह आणि सहकार मंत्री, अमित शाह यांच्या अध्यक्षतेखाली आज तिरुवनंतपुरम येथे दक्षिण विभागीय परिषदेची 30 वी बैठक पार पडली.
केंद्रीय गृह आणि सहकार मंत्र्यांनी आपल्या भाषणात सुरुवातीला नैसर्गिक सौंदर्याने परिपूर्ण केरळच्या, नागरिकांना‘ओणम’ च्या शुभेच्छा दिल्या. ते म्हणाले की, ओणम हा केवळ केरळचाच नाही तर भारतीय संस्कृती मधला एक प्रमुख सण आहे.
केंद्रीय गृहमंत्री म्हणाले की, पंतप्रधान नरेंद्र मोदी यांच्या नेतृत्वाखाली गेल्या आठ वर्षांत विभागीय परिषदांचे स्वरूप बदलले आहे आणि त्यांच्या बैठकांच्या संख्येत लक्षणीय वाढ झाली आहे. 2014 पूर्वी, विभागीय परिषदेच्या वर्षभरात सरासरी दोन बैठका होत होत्या, ज्या या सरकारने वाढवून 2.7 केल्या आहेत. स्थायी समित्यांच्या सरासरी 1.4 बैठका असायच्या, त्याही सरकारने जवळपास दुप्पट करून त्याचे प्रमाण 2.75 केले आहे . 2014 पूर्वी, विभागीय परिषदांच्या बैठकीत 43 टक्के समस्या सोडवण्यात आल्या तर 2014 ते 2022 पर्यंत, 555 समस्यांवर चर्चा झाली आणि त्यापैकी 64 टक्के प्रकरणांचा परस्पर संमतीने निपटारा करण्यात आला.
शाह यांनी आंध्र प्रदेश आणि तेलंगणा यांना त्यांच्या प्रलंबित प्रश्नांवर तोडगा काढण्याचे आवाहन केले, ज्यामुळे केवळ त्यांच्या राज्यातील लोकांनाच फायदा होणार नाही तर संपूर्ण दक्षिणेकडील प्रदेशाचा सर्वांगीण विकास होईल. त्यांनी सर्व राज्य परिषदेच्या सदस्यांना पाणी वाटपाच्या प्रश्नांवर एकत्रित तोडगा काढण्याचेही आवाहन केले. शाह म्हणाले की, स्थायी समितीच्या 12 व्या बैठकीत एकूण 89 मुद्द्यांवर चर्चा करण्यात आली आणि त्यापैकी 63 मुद्द्यांवर परस्पर सामंजस्याने तोडगा काढण्यात आला, ही एक महत्त्वपूर्ण उपलब्धी आहे.
अमित शाह म्हणाले की, गृह मंत्रालयाने अंमली पदार्थांच्या समस्येवर अत्यंत कठोरपणे तोडगा काढण्याचा प्रयत्न केला आहे. सर्व राज्यांमधून NCORD च्या नियमित बैठका घेऊन त्या जिल्हा स्तरावर नेण्यावर त्यांनी भर दिला.
माहिती आणि प्रसारण मंत्रालय
दोआबा महाविद्यालयाचा 65 वा दीक्षांत समारंभ उद्या होणार
अनुराग सिंग ठाकूर 20 सप्टेंबर 2022 रोजी 65 व्या वार्षिक दीक्षांत समारंभात जालंधरच्या दोआबा महाविद्यालयातील विद्यार्थ्यांना करणार पदवी प्रदान
नवी दिल्ली, 19 सप्टेंबर 2022
केंद्रीय माहिती आणि प्रसारण आणि क्रीडा आणि युवा व्यवहार मंत्री, अनुराग ठाकूर हे दीक्षांत समारंभात प्रमुख पाहुणे असतील. दोआबा महाविद्यालय व्यवस्थापन समितीचे अध्यक्ष चंदर मोहन अध्यक्षीय भाषण करतील. याशिवाय प्राचार्य डॉ.प्रदीप भंडारी वार्षिक अहवाल सादर करतील. दोआबा महाविद्यालयाला नॅक द्वारे A+ ग्रेड सायकल-II सह दिमाखात पुनर्मान्यता मिळाली आहे. दोआबा महाविद्यालय सातत्याने विकासाच्या नवनवीन वाटा पादाक्रांत करत आहे. विद्यापीठ अनुदान आयोगाने महाविद्यालयाला उत्कृष्टतेची क्षमता असलेल्या प्रतिष्ठित  महाविद्यालयाचा दर्जा दिला आहे. 2017 मध्ये भारत सरकारच्या विज्ञान आणि तंत्रज्ञान मंत्रालयाच्या जैव तंत्रज्ञान विभागाद्वारे महाविद्यालयाला स्टार कॉलेज दर्जा प्रदान करण्यात आला आहे.R.Aghor/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
पंतप्रधानांनी त्रिपुराच्या जनतेला राज्य दिनानिमित्त शुभेच्छा दिल्या
पंतप्रधान नरेंद्र मोदी यांनी त्रिपुराच्या जनतेला राज्य दिनानिमित्त शुभेच्छा दिल्या आहेत.
एका ट्वीटमध्ये मोदी म्हणाले, "त्रिपुराच्या जनतेला राज्य दिनानिमित्त शुभेच्छा. त्रिपुराच्या लोकांची संस्कृती आणि अगत्यशील स्वभावाचे संपूर्ण भारतभर कौतुक केले जाते. राज्याने विविध क्षेत्रात उल्लेखनीय प्रगती केली आहे. ही प्रगती अशीच कायम राहो . "
Best wishes to the people of Tripura on the special occasion of their Statehood Day. The culture and warm-hearted nature of the people of Tripura is admired across India. The state has achieved outstanding progress in various fields. May the same spirit continue.
— Narendra Modi  January 21, 2021
U.Ujgare/S.Kane/P.Kor
पंतप्रधान कार्यालय
कोविड-19 ला आळा घालण्याबाबत सार्क नेत्यांच्या व्हिडीओ कॉन्फरन्सच्या समारोप प्रसंगी पंतप्रधानांचे संबोधन
नवी दिल्ली, 15 मार्च 2020
महामहीम,
आपण वेळ दिल्याबद्दल आणि आपण मांडलेल्या कल्पनांबद्दल पुन्हा एकदा आभार. आज अतिशय फलदायी आणि ठोस चर्चा झाली.
अशा आव्हानाचा मुकाबला करण्यासाठी सामायिक धोरण विकसित करणे महत्वाचे आहे यावर आपणा सर्वांचे एकमत झाले आहे.
सहकार्याने यावर तोडगा काढण्यालाही सर्वांनी मान्यता दिली आहे, आपण याबाबत माहिती, उत्तम प्रथा, क्षमता आणि जिथे शक्य आहे तिथे संसाधने यांचे आदान प्रदान करण्याला मान्यता दिली आहे.
औषधे आणि उपकरणे याबाबत काहीनी विशिष्ट विनंती केली आहे. माझ्याकडून संबंधीतानी याची दखल घेतली आहे. आमच्या शेजाऱ्यासाठी सर्वतोपरी काम करण्याचे आश्वासन मी देतो.
भागीदारी आणि एकजुटीने काम करण्याच्या भावनेने, आपल्या अधिकाऱ्यानी, सामायिक धोरण विकसित करण्यासाठी परस्परांशी दृढ संपर्क ठेवावा.
आपल्या प्रत्येक देशातले नोडल तज्ञ निश्चित करून आजच्या आपल्या चर्चेबाबत पुढच्या प्रगतीचा आढावा त्यांनीही आठवड्यातून एकदा अशीच व्हिडीओ कॉन्फरन्स घ्यावी.
महामहीम,
आपणा सर्वाना एकत्रितपणे हा लढा द्यायचा आहे आणि एकत्रित त्यात यशही मिळवायचे आहे.
आपला सहकार्याचा शेजारधर्म हा जगातला आदर्श ठरावा.
आपल्या नागरिकांचे उत्तम आरोग्य आणि या महामारीचा मुकाबला करण्यासाठी आपल्या एकत्रित प्रयत्नांच्या यशाची आशा करत मी समारोप करतो.
धन्यवाद.
D.Wankhede/N.Chitale/D.Rane
(Visitor Counter : 82
रस्ते वाहतूक आणि महामार्ग मंत्रालय
फास्टॅगच्या माध्यमातून डिजिटल आणि आयटी आधारित शुल्क भरणा करायला प्रोत्साहन
नवी दिल्ली, 3 सप्टेंबर 2020
रस्ते परिवहन आणि महामार्ग मंत्रालयाने 1 डिसेंबर 2017 पूर्वी विक्री केलेल्या जुन्या वाहनांसाठी फास्टॅग अनिवार्य करण्याबाबत हितधारकांकडून मते आणि सूचना मागविण्यासाठी 1 सप्टेंबर 2020 रोजी जीएसआर 541  मसुदा अधिसूचना अधिसूचित केली आहे. केंद्रीय मोटार वाहन अधिनियम 1989 मधील सुधारित तरतूद 1 जानेवारी 2021 पासून अंमलात आणण्याचे प्रस्तावित आहे.
तसेच, फॉर्म 51  मध्ये दुरुस्तीद्वारे नवीन थर्ड पार्टी विमा घेताना वैध फास्टॅग अनिवार्य करण्याचा प्रस्ताव आहे, ज्यामध्ये फास्टॅग आयडीचा तपशील निवडता येईल. हे 1 एप्रिल 2021 पासून अंमलात आणण्याचे प्रस्तावित आहे.
केंद्रीय मोटार वाहन अधिनियम,1989 नुसार नवीन चार चाकी वाहनांच्या नोंदणीसाठी 2017 पासून फास्टॅग अनिवार्य करण्यात आले होते आणि वाहन उत्पादक किंवा त्यांच्या डीलर्सनी ते पुरवायचे होते. फिटनेस सर्टिफिकेटचे नूतनीकरण केवळ परिवहन वाहनांसाठी फास्टॅग फिटमेंटनंतरच केले जाईल, असा आदेश देण्यात आला आहे. तसेच राष्ट्रीय परमिट वाहनांसाठी, फास्टॅग फिटमेंट 1 ऑक्टोबर 2019 पासून बंधनकारक आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
महिला आणि बालविकास मंत्रालय
बलात्कार प्रकरणांसाठी जलदगती न्यायालय
नवी दिल्ली, 6 डिसेंबर 2019
बलात्कार प्रकरणे आणि लैंगिक गुन्ह्यांपासून बालकांचे संरक्षण कायद्याअंतर्गत दाखल प्रकरणांचा जलदगतीने तपास आणि निपटारा करण्यासाठी एकूण 1023 जलदगती विशेष न्यायालयांचे स्थापन करण्यासाठी अन्य केंद्र पुरस्कृत योजनांच्या धर्तीवर कायदे आणि न्याय मंत्रालयाच्या न्याय विभागाने एक योजना तयार केली आहे. एकूण अंदाजे खर्च 767.25 कोटी रुपये असून केंद्राचा हिस्सा 474 कोटी रुपये आहे. उत्तर प्रदेशात 218 जलदगती न्यायालये उभारण्याचा प्रस्ताव आहे.
महिला आणि बाल विकास मंत्री स्मृती इराणी यांनी आज लोकसभेत लेखी उत्तरात ही माहिती दिली.
N.Sapre/S.Kane/P.Kor
(Visitor Counter : 81
आरोग्य आणि कुटुंब कल्याण मंत्रालय
भारताच्या एकत्रित कोविड-19 प्रतिबंधक लसीकरण मोहिमेमध्ये 131.18 कोटींपेक्षा जास्त लसीच्या मात्रा दिल्या गेल्या
गेल्या 24 तासांमध्ये 74.5 लाखांपेक्षा जास्त लसीच्या मात्रा देण्यात आल्या
देशामध्ये कोरोनामुक्त होणा-या रूग्णांचा दर 98.36 टक्के, मार्च 2020 पासूनचा हा उच्चांकी दर
गेल्या 24 तासांत देशामध्ये 8,503 जणांना नव्याने कोरोनाची बाधा झाल्याची नोंद
भारतामध्ये सध्या 94,943 कोरोनाचे सक्रिय रूग्ण
साप्ताहिक पॉझिटीव्हिटी दर  गेल्या 26 दिवसापासून हा दर एक टक्क्याहून कमी
गेल्या 24 तासांमध्ये देशात कोविड-19 प्रतिबंधक लसीच्या 74,57,970 मात्रा देण्यात आल्या आहेत. आज सकाळी 7.00 वाजता प्राप्त झालेल्या अंतरिम अहवालामधील आकडेवारीनुसार भारतामध्ये कोविड प्रतिबंधक लसीकरण मोहिमेमध्ये देण्यात आलेल्या लसीच्या मात्रांच्या संख्येने आता 131.18 कोटींचा टप्पा  ओलांडला आहे. देशभरामध्ये 1,36,76,290 सत्रांच्या आयोजनातून हे उद्दिष्ट साध्य करण्यात आले आहे.
आज सकाळी 7.00 वाजता प्राप्त झालेल्या अंतरिम अहवालातल्या आकडेवारीनुसार देशामध्ये देण्यात आलेल्या कोविड प्रतिबंधक लसींच्या मात्रांची गटनिहाय विभागणी खाली देण्यात आली आहे.
|
|
HCWs
|
|
1st Dose
|
|
1,03,85,305
|
|
2nd Dose
|
|
95,79,660
|
|
FLWs
|
|
1st Dose
|
|
1,83,82,457
|
|
2nd Dose
|
|
1,66,55,975
|
|
Age Group 18-44 years
|
|
1st Dose
|
|
47,44,77,287
|
|
2nd Dose
|
|
26,05,56,258
|
|
Age Group 45-59 years
|
|
1st Dose
|
|
18,85,95,812
|
|
2nd Dose
|
|
13,07,50,298
|
|
Over 60 years
|
|
1st Dose
|
|
11,79,69,122
|
|
2nd Dose
|
|
8,45,35,083
|
|
Total
|
|
1,31,18,87,257
गेल्या 24 तासांमध्ये कोरोनाचे 7,678 रूग्ण बरे झाले आहेत. यामुळे देशात महामारीला प्रारंभ झाल्यापासून या आजारातून पूर्ण बरे झालेल्या रूग्णांची संख्या आता 3,41,05,066 झाली आहे.
परिणामी, भारताचा रोगमुक्ती दर 98.36 टक्के झाला आहे. हा दर मार्च 2020 पासूनचा उच्चांकी दर आहे.
केंद्र सरकार आणि राज्ये तसेच केंद्रशासित प्रदेशांमधील सरकारे यांनी केलेल्या शाश्वत आणि संयुक्तपणे केलेल्या प्रयत्नांमुळे दैनंदिन नोंद होत असलेल्या कोरोनाबाधितांची संख्या 15,000 पेक्षाही कमी आहे. हा कल गेल्या सलग 43 दिवसांपासून कायम आहे.
गेल्या 24 तासांमध्ये देशात 8,503 नव्या लोकांना कोविडची बाधा झाल्याची नोंद आहे.
भारतामध्ये सध्या कोविड सक्रिय रूग्णसंख्या 94,943. आत्तापर्यंतच्या एकूण कोरोनाबाधितांच्या संख्येच्या 0.27टक्के हे प्रमाण आहे. मार्च 2020 पासूनचे हे सर्वात कमी प्रमाण आहे.
संपूर्ण देशामध्ये कोविड संसर्ग तपासणीच्या चाचण्या अधिक व्यापक करण्याचे काम सुरू आहे. देशात गेल्या 24 तासांमध्ये एकूण 12,93,412 चाचण्या करण्यात आल्या. आत्तापर्यंत देशामध्ये एकूण 65.32 कोटींपेक्षा जास्त  चाचण्या करण्यात आल्या आहेत.
देशभरामध्ये कोविड संसर्ग तपासणी चाचण्यांची क्षमता वाढविण्यात येत असतानाच, देशाचा साप्ताहिक पॉझिटिव्हिटी दर सध्या 0.72 टक्के आहे. गेल्या 26 दिवसांपासून हा दर एक टक्क्यांपेक्षाही कमी राहिला आहे. दैनंदिन पॉझिटिव्हिटी दर 0.66 टक्के नोंदवला गेला आहे. दैनंदिन पॉझिटिव्हिटी दर गेल्या सलग 67 दिवसांपासून 2 टक्क्यांपेक्षा कमी आणि गेल्या सलग 102 दिवस 3 टक्क्यांपेक्षा कमी नोंदवला गेला आहे.
राष्ट्रपती कार्यालय
विद्यार्थ्यांच्या अंगभूत कलागुणांना एकत्रित करण्याची प्राथमिक जबाबदारी शिक्षकांची; एक चांगला शिक्षक म्हणजे एक व्यक्तिमत्त्व-निर्माता,एक समाज-निर्माता, आणि एक राष्ट्र-निर्माता: राष्ट्रपती कोविंद
राष्ट्रपती कोविंद यांच्या यांच्या हस्ते शिक्षकांना राष्ट्रीय पुरस्कार प्रदान
राष्ट्रपती श्री. राम नाथ कोविंद म्हणाले की, विद्यार्थ्यांच्या अंगभूत कलागुणांना एकत्रित करण्याची प्राथमिक जबाबदारी शिक्षकांवर असते; एक चांगला शिक्षक हा व्यक्तिमत्त्व-निर्माता, समाज-निर्माता आणि राष्ट्र-निर्माता असतो. शिक्षक दिनानिमित्त आज  आभासी पद्धतीने आयोजित राष्ट्रीय पुरस्कार वितरण कार्यक्रमात ते बोलत होते. या कार्यक्रमात देशभरातील 44 शिक्षकांना राष्ट्रीय पुरस्कारांनी सन्मानित करण्यात आले.
राष्ट्रपतींनी पुरस्कार प्राप्त सर्व शिक्षकांचे त्यांच्या उत्कृष्ट योगदानाबद्दल अभिनंदन केले.भावी पिढी आपल्या योग्य पात्रता असलेल्या शिक्षकांच्या हातात सुरक्षित आहे, हा त्यांचा विश्वास असे शिक्षक दृढ करतात, असे ते म्हणाले. प्रत्येकाच्या जीवनात शिक्षकांचे स्थान खूप महत्वाचेआहे, लोक त्यांच्या शिक्षकांना आयुष्यभर लक्षात ठेवतात, जे शिक्षक आपल्या विद्यार्थ्यांना आपुलकीने आणि मायेने शिकवतात त्यांना नेहमीच त्यांच्या विद्यार्थ्यांकडून आदर मिळतो, असे त्यांनी सांगितले.
विद्यार्थ्यांमध्ये भविष्यात सुवर्णकाळ निर्माण करण्याची संकल्पना रुजवण्यासाठी आणि त्यांच्या आकांक्षा पूर्ण करण्यासाठी योग्यता प्राप्त करण्याच्या दृष्टीने शिक्षकांनी त्यांच्या विद्यार्थ्यांना प्रेरणा देऊन सक्षम करण्याचे आवाहन राष्ट्रपतींनी शिक्षक वर्गाला केले. संवेदनशील शिक्षक त्यांच्या वर्तनाद्वारे ,आचार आणि अध्यापनातून विद्यार्थ्यांचे भविष्य घडवू शकतात असे सांगत ते म्हणाले की, शिक्षकांनी प्रत्येक विद्यार्थ्याची क्षमता, प्रतिभा , मानसशास्त्र, सामाजिक पार्श्वभूमी आणि अवतीभवतीची परिस्थिती याकडे विशेष लक्ष दिले पाहिजे.त्यामुळे प्रत्येक मुलाच्या त्याच्या विशेष गरजा, आवड आणि क्षमतांनुसार सर्वांगीण विकासावर भर दिला पाहिजे.
वाणिज्य आणि उदयोग मंत्रालय
गेल्या 11 वर्षांत पहिल्यांदाच, जानेवारी-मार्च 2022 दरम्यान देशांतर्गत पेटंट दाखल करण्याच्या संख्येने भारतातील आंतरराष्ट्रीय पेटंट दाखल करण्याच्या संख्येला टाकले मागे
भारतातील बौद्धीक संपदा नोंदणी व्यवस्था मजबूत करण्यासाठी डीपीआयआयटीने केलेल्या सातत्यपूर्ण प्रयत्नांची पीयूष गोयल यांनी केली प्रशंसा
इंटेल्युक्चुअल प्रॉपर्टी इनोव्हेशन इकोसिस्टम अर्थात बौद्धीक संपदा नवोन्मेषी परिसंस्थेसंदर्भात भारताने आणखी एक मैलाचा टप्पा गाठला आहे. गेल्या 11 वर्षांत पहिल्यांदाच, जानेवारी-मार्च 2022 या तिमाहीत देशांतर्गत पेटंट दाखल करण्याच्या संख्येने भारतातील आंतरराष्ट्रीय पेटंट दाखल करण्याच्या संख्येला मागे टाकले आहे. एकूण 19796 पेटंट अर्ज दाखल झाले, पैकी 10706 भारतीय अर्जदारांनी दाखल केले तर 9090 गैर-भारतीय अर्जदारांनी दाखल केले. हे खालीलप्रमाणे दर्शविले जाते:
आलेख: भारतीय अर्जदाराने दाखल केलेले त्रैमासिक-निहाय पेटंट अर्ज आणि गैर-भारतीय अर्जदारांनी दाखल केलेले अर्ज.
डीपीआयआयटीने भारतातील आयपीआर अर्थात बौद्धीक संपदा नोंदणी व्यवस्था बळकट करण्यासाठी नवोन्मेषता वाढवून आणि अनुपालनाचा भार कमी करण्यासाठी केलेल्या सातत्यपूर्ण प्रयत्नांची केंद्रीय वाणिज्य आणि उद्योगमंत्री पीयूष गोयल यांनी प्रशंसा केली. या प्रयत्नांमुळे एकीकडे आयपीआर अर्ज दाखल करण्याची संख्या वाढली आहे, तर दुसरीकडे आयपी कार्यालयांमध्ये पेटंट अर्ज प्रलंबित राहणे कमी झाले आहे. जागतिक नवोन्मेष निर्देशांकाच्या  अव्वल 25 राष्ट्रांमध्ये मुसंडी मारण्याच्या भारताच्या महत्त्वाकांक्षी लक्ष्याकडे हे आणखी एक पाऊल जवळ घेऊन जाईल, असेही त्यांनी नमूद केले.
पेटंट दाखल करण्याचे प्रमाण 2014-15 मधील 42763 वरून 2021-22 मध्ये 66440 पर्यंत वाढले आहे, 7 वर्षांच्या कालावधीत त्यात 50% पेक्षा जास्त वाढ झाली.
2014-15  च्या तुलनेत 2021-22  मध्ये पेटंट मंजूरीत जवळपास पाच पट वाढ झाली. पेटंट परीक्षणाचा कालावधी डिसेंबर 2016 मध्ये 72 महिन्यांवरून कमी होऊन सध्या 5-23 महिन्यांपर्यंत आला आहे, विविध तांत्रिक क्षेत्रांसाठीच्या 2015-16 मधील 81व्या क्रमांकाच्या तुलनेत 2021 मध्ये भारताचा जागतिक नवोन्मेष निर्देशांक 46व्या क्रमांकावर  पोहचला आहे.
आलेख: वर्षनिहाय पेटंट अर्ज दाखल आणि मंजूर करणे
पंतप्रधान कार्यालय
पंतप्रधान 6 मार्च 2019 रोजी कर्नाटकातल्या कलबुर्गी आणि तामिळनाडूतल्या कांचीपूरमला देणार भेट
अनेक विकास प्रकल्पांचा करणार प्रारंभ
नवी दिल्ली, 5 मार्च 2019
पंतप्रधान नरेंद्र मोदी उद्या कर्नाटकातल्या कलबुर्गी आणि तामिळनाडूतल्या कांचीपूरमला भेट देणार आहेत. या दोन्ही ठिकाणी पंतप्रधानांच्या हस्ते विविध विकास प्रकल्पांचा शुभारंभ होणार आहे.
कलबुर्गी येथे पंतप्रधान कर्नाटकातल्या जनतेच्या फायद्यासाठी ऊर्जा, आरोग्य, शिक्षण आदी क्षेत्रातील विकास प्रकल्पांचा प्रारंभ करतील. तसेच आयुष्मान भारतच्या लाभार्थ्यांशीही ते संवाद साधतील.
तामिळनाडूतल्या कांचीपूरम येथे पंतप्रधानांच्या हस्ते रस्ते, रेल्वे आणि ऊर्जा क्षेत्रातल्या अनेक प्रकल्पांचे उद्घाटन होणार आहे. या प्रकल्पांमुळे तामिळनाडूमधील रस्ते आणि रेल्वे क्षेत्रातील पायाभूत सुविधा अधिक मजबूत होतील तसेच तामिळनाडूतल्या जनतेला अधिक चांगली, जलद आणि कमी खर्चिक वाहतूक सुविधा उपलब्ध होईल.
याशिवाय व्हिडिओ लिंकद्वारे पंतप्रधान नरेंद्र मोदी चेन्नई येथील डॉ. एमजी. रामचंद्रन यांचा पुतळा आणि महिलांसाठी डॉ. एमजीआर जानकी कला आणि विज्ञान महाविद्यालयाचे व्हिडिओ लिंकद्वारे उद्घाटन करतील. तसेच कांचीपूरम येथे आयुष्मान भारत लाभार्थ्यांशी संवादही साधतील.
B.Gokhale/J.Patankar/P.Kor
(Visitor Counter : 38
पंतप्रधान कार्यालय
पंतप्रधानांनी राजसी आशियाई सिंहांच्या वाढत्या संख्येबद्दल व्यक्त केला आनंद
नवी दिल्ली, 10 जून 2020
पंतप्रधान नरेंद्र मोदी यांनी गुजरातच्या गिर अरण्यातील राजसी आशियाई सिंहांच्या वाढत्या संख्येबद्दल आनंद व्यक्त केला आहे.
पंतप्रधान आपल्या ट्विटमध्ये म्हणाले आहेत की, “दोन खूप चांगल्या बातम्या आहेत: गुजरातच्या गिर अरण्यात राहणाऱ्या राजसी आशियाई सिंहांच्या संख्येमध्ये जवळपास 29 टक्क्यांनी वृद्धी झाली आहे.
भौगोलिकदृष्ट्या, वितरण क्षेत्र 36 टक्क्यांपर्यंत वाढले आहे.
गुजरातची जनता आणि ज्यांच्या प्रयत्नांमुळे ही उत्कृष्ट कामगिरी साध्य झाली आहे, ते सर्वच कौतुकास पात्र आहेत.
मागील अनेक वर्षांपासून, गुजरातमधील सिंहांच्या संख्येत निरंतर वाढ होत आहे. समुदायाचा सहभाग, तंत्रज्ञानावर भर, वन्यजीव आरोग्यसेवा, योग्य अधिवास व्यवस्थापन आणि मानव-सिंह संघर्ष कमी करण्यासाठी उचललेल्या उपाययोजनांमुळे याला अधिक बळकटी मिळाली. आशा आहे की ही सकारात्मक प्रवृत्ती कायम राहील!”
S.Pophale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांच्या अध्यक्षतेखाली अधिकारप्राप्त गटांची बैठक
कोविड-19 चा मुकाबला करण्यासंदर्भातल्या तयारीचा घेतला देशव्यापी आढावा
नवी दिल्ली, 4 एप्रिल 2020
देशात कोविड-19 प्रतिसाद कृतीबाबत, नियोजन आणि अंमलबजावणी सुनिश्चित करण्यासाठी गठीत करण्यात आलेल्या अधिकार प्राप्त गटांची, पंतप्रधान नरेंद्र मोदी यांच्या अध्यक्षतेखाली आज बैठक झाली.
कोविड-19 च्या पार्श्वभूमीवर, देशातल्या रुग्णालयांची उपलब्धता, योग्य विलगीकरण व्यवस्था, रोगासंदर्भात देखरेख व्यवस्था, निदान, देखभाल प्रशिक्षण याबाबत देशव्यापी आढावा घेतल्याचे पंतप्रधानांनी ट्विटरवर म्हटले आहे. पीपीई, मास्क, ग्लोव्ह, व्हेंटीलेटर यासारख्या आवश्यक वैद्यकीय साधनांचे पुरेसे उत्पादन, खरेदी आणि उपलब्धता सुनिश्चित करण्याचे निर्देश त्यांनी संबंधित गट आणि अधिकाऱ्यांना दिले.
G.Chippalkatti/N.Chitale/D.Rane
(
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 107.29 कोटी मात्रा दिल्या आहेत
गेल्या 24 तासात देशभरात 11,903 नवीन रुग्णांची नोंद झाली
सध्या रुग्ण बरे होण्याचा दर 98.22% ; मार्च 2020 पासून सर्वाधिक दर
गेल्या 24 तासात 14,159 रुग्ण बरे झाले, एकूण बरे झालेल्या रुग्णांची संख्या वाढून 3,36,97,740
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.44% , मार्च 2020 पासून सर्वात कमी रुग्णसंख्या
देशातील उपचाराधीन रुग्णांची संख्या 1,51,209 आहे, 252 दिवसांमधील सर्वात कमी संख्या
दैनंदिन पॉझिटिव्हिटी दर  , गेले 30 दिवस 2 % पेक्षा कमी
साप्ताहिक पॉझिटिव्हिटी दर  , गेले 40 दिवस 2 % पेक्षा कमी
आतापर्यंत एकूण 61.12 कोटी चाचण्या करण्यात आल्या.
सुक्ष्म, लघु आणि मध्यम उदयोग मंत्रालय
सौर चरखा अभियानासाठी 36 प्रस्तावांची निवड
नवी दिल्ली, 18 जुलै 2019
देशभरात 50 सौर चरखा क्लस्टर्स सुरू करण्याकरिता सूक्ष्म, लघु आणि मध्यम उद्योग मंत्रालयाने सौर चरखा अभियान सुरू केले आहे. यासाठी वर्ष 2018-19 आणि 2019-20 साठी 550 कोटी रुपयांची तरतूद करण्यात आली आहे. यातून सुमारे एक लाख व्यक्तींना थेट रोजगार निर्माण होणार आहे.
खादी आणि ग्रामोद्योग आयोग, मुंबईतर्फे अभियान राबवले जात आहे. अभियानांतर्गत 36 प्रस्तावांची निवड करण्यात आली असून त्यांना विस्तृत प्रकल्प अहवाल सादर करण्यास सांगण्यात आले आहे.
सूक्ष्म, लघु आणि मध्यम उद्योग मंत्री नितीन गडकरी यांनी आज लोकसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 70
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 25 सप्टेंबर 2021
|
|
- Over 85 Cr. vaccine doses have been administered so far under Nationwide Vaccination Drive
- Active cases account for less than 1% of total cases, currently at 0.90%
- India's Active caseload stands at 3,01,442
- 29,616 new cases in the last 24 hours
- Recovery Rate currently at 97.78%; Highest since March 2020
- 28,046 recoveries in the last 24 hours increases Total Recoveries to 3,28,76,319
- Weekly Positivity Rate  less than 3% for last 92 days
- Daily positivity rate  less than 3% for last 26 days
- 56.16 cr Total Tests conducted so far
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
गेल्या 24 तासात 71,04,051 मात्रांचे कोविड-19 प्रतिबंधक लसीकरण झाल्याने भारताने 84.89  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 82,99,312 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,52,028
|
|
2nd Dose
|
|
81,56,910
|
|
FLWs
|
|
1st Dose
|
|
1,82,95,288
|
|
2nd Dose
|
|
1,23,75,946
|
|
Age Group 18-44 years
|
|
1st Dose
|
|
20,84,79,874
|
|
2nd Dose
|
|
1,73,21,864
|
|
Age Group 45-59 years
|
|
1st Dose
|
|
12,05,14,789
|
|
2nd Dose
|
|
4,73,45,647
|
|
Over 60 years
|
|
1st Dose
|
|
8,24,60,190
|
|
2nd Dose
|
|
4,11,85,897
|
|
Total
|
|
56,64,88,433
गेल्या 24 तासांत 28,046 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,28,76,319 झाली आहे.
परिणामी, भारतात रुग्ण बरे होण्याचा दर 97.78% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 90 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 29,616 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 3,01,442 असून आतापर्यंतच्या एकूण बाधित रुग्णसंख्येच्या 0.90% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 15,92,421 चाचण्या करण्यात आल्या. भारताने आतापर्यंत एकूण 56.16  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.99% असून गेल्या 92 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.86% असून गेले सलग 26 दिवस हा दर 3 % पेक्षा कमी आहे आणि गेले सलग 109 दिवस हा दर 5% पेक्षा कमी आहे.
इतर अपडेटस्
Important Tweets
सामाजिक न्याय आणि सबलीकरण मंत्रालय
हाताने मैला सफाईचे काम करण्यामुळे मृत्यू
नवी दिल्ली, 16 मार्च 2022
मॅन्युअल स्कॅव्हेंजिंग संदर्भात  राष्ट्रीय सफाई कर्मचारी वित्त आणि विकास महामंडळाने कोणतेही सर्वेक्षण केले नाही कारण एमएस, मॅन्युअल स्कॅव्हेंजिंग कायदा, 2013 च्या कलम 5 अंतर्गत परिभाषित केल्यानुसार मॅन्युअल स्कॅव्हेंजिंग मुळे मृत्यू झाल्याची कोणतीही नोंद नाही.
तामिळनाडूमध्ये हाताने मैलासफाई केल्यामुळे एकही मृत्यू झालेला नाही. तथापि, मैला वाहून नेणाऱ्या वाहिन्या आणि सेप्टिक टाक्यांची धोकादायक पद्धतीने साफसफाई केल्यामुळे आणि "मॅन्युअल स्कॅव्हेंजर्स म्हणून कामाला ठेवण्यास प्रतिबंध आणि त्यांचे पुनर्वसन नियम, 2013" अंतर्गत विहित केलेल्या सुरक्षा खबरदारीचे पालन न केल्यामुळे 43 लोकांना आपले प्राण गमवावे लागले आहेत.
मॅन्युअल स्कॅव्हेंजर्सच्या पुनर्वसनासाठी सरकार केंद्रीय क्षेत्रातील स्वयंरोजगार योजना  राबवत आहे. त्यात हाताने मैलासफाई करणाऱ्या कामगारांचे पुनर्वसन करायला सहाय्यभूत अशा खालील तरतुदी केलेल्या आहेत:-
- कुटुंबातील एका मॅन्युअल स्कॅव्हेंजरला रु. 40,000/ चे एकाच वेळी दिले जाणारे अर्थसहाय्य
- मॅन्युअल स्कॅव्हेंजर आणि त्यांच्यावर अवलंबून असलेल्यांना दोन वर्षांपर्यंत @3,000/-रुपये प्रति महिना विद्यावेतनासह कौशल्य विकास प्रशिक्षण
- ज्यांनी स्वच्छताविषयक प्रकल्पांसह स्वयंरोजगार प्रकल्पांसाठी कर्ज घेतले आहे त्यांच्यासाठी 5.00 लाख रुपयांपर्यंत भांडवली अनुदान
- आयुष्मान भारत, प्रधानमंत्री जन आरोग्य योजना  या अंतर्गत हाताने मैलासफाई करणाऱ्या सर्व कामगारांच्या कुटुंबांसाठी आरोग्य विमा.
या योजनेंतर्गत मॅन्युअल स्कॅव्हेंजर्स आणि त्यांच्यावर अवलंबून असणाऱ्या कुटुंबियांना गेल्या पाच वर्षांत दिलेल्या मदतीची व्याप्ती पुढीलप्रमाणे आहे:-

|
|
Year
|
|
One time cash Assistance
|
|
Skill Development Training
|
|
Capital Subsidy
|
|
2016-17
|
|
1357
|
|
4273
|
|
196
|
|
2017-18
|
|
1171
|
|
334
|
|
159
|
|
2018-19
|
|
18079
|
|
1682
|
|
144
|
|
2019-20
|
|
13246
|
|
2532
|
|
107
|
|
2020-21
|
|
14692
|
|
6204
|
|
157
सामाजिक न्याय आणि सक्षमीकरण राज्यमंत्री रामदास आठवले यांनी आज राज्यसभेत एका लेखी उत्तरात ही माहिती दिली.
S.Patil/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
पंतप्रधान कार्यालय
ओपन एआयचे मुख्य कार्यकारी अधिकारी सॅम अल्टमन यांनी घेतली पंतप्रधानांची भेट
नवी दिल्ली, 9 जून 2023
अमेरिकेतील कृत्रिम बुद्धिमत्ता संशोधन प्रयोगशाळा ओपन एआय़चे मुख्य कार्यकारी अधिकारी सॅम अल्टमन यांनी काल पंतप्रधान नरेंद्र मोदी यांची भेट घेतली.
ओपन एआयचे सीईओ सॅम अल्टमन यांच्या ट्विटला उत्तर देताना पंतप्रधानांनी ट्विट केले:
''सॅम अल्टमन, तुमच्याशी झालेल्या सखोल आणि विचारप्रवर्तक चर्चेबद्दल धन्यवाद. भारताची तंत्रज्ञानविषयक परिसंस्था विस्तारण्यात, कृत्रिम बुद्धिमत्तेची क्षमता निश्चितच खूप मोठी असून विशेषतः युवावर्गामध्ये ती अधिक आहे. आमच्या नागरिकांना सक्षम करण्यासाठी आमच्या डिजिटल संक्रमणाला गती देऊ शकणाऱ्या सर्व प्रकारच्या सहकार्याचे आम्ही स्वागत करतो.''S.Kakade/U.Kulkarni/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(